ਕ੍ਰਿਸ਼ਚੀਅਨ ਡੈਮੋਕਰੇਸੀ

ਕ੍ਰਿਸ਼ਚੀਅਨ ਡੈਮੋਕਰੇਸੀ ਇੱਕ ਰਾਜਨੀਤਿਕ ਵਿਚਾਰਧਾਰਾ ਹੈ ਜੋ 19 ਵੀਂ ਸਦੀ ਦੇ ਯੂਰਪ ਵਿੱਚ ਕੈਥੋਲਿਕ ਸਮਾਜਿਕ ਸਿੱਖਿਆ   ਦੇ ਪ੍ਰਭਾਵ ਹੇਠ ਉੱਭਰੀ ਸੀ।  ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਜਮਹੂਰੀ ਰਾਜਨੀਤਿਕ ਵਿਚਾਰਧਾਰਾ ਸਮਾਜਿਕ ਮਾਰਕੀਟ ਦੇ ਸਿਧਾਂਤਾਂ ਅਤੇ ਢੁਕਵੀਂ ਦਖਲਅੰਦਾਜ਼ੀ ਪ੍ਰਤੀ ਵਚਨਬੱਧਤਾ ਦੀ ਵਕਾਲਤ ਕਰਦੀ ਹੈ। ਇਸ ਨੂੰ ਆਧੁਨਿਕ ਲੋਕਤੰਤਰੀ ਵਿਚਾਰਾਂ ਅਤੇ ਰਵਾਇਤੀ ਈਸਾਈ ਕਦਰਾਂ ਕੀਮਤਾਂ ਦਾ ਸੁਮੇਲ ਮੰਨਿਆ ਗਿਆ, ਜਿਸ ਵਿੱਚ ਵਿਸ਼ਵ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਕੈਥੋਲਿਕ, ਲੂਥਰਨ, ਸੁਧਾਰ ਅਤੇ ਪੈਂਟੀਕੋਸਟਲ ਪਰੰਪਰਾਵਾਂ ਦੀਆਂ ਆਪਣਾਈਆਂ ਗਈਆਂ ਸਮਾਜਿਕ ਸਿੱਖਿਆਵਾਂ ਨੂੰ ਸ਼ਾਮਲ ਕੀਤਾ ਗਿਆ।  ਦੂਜੇ ਵਿਸ਼ਵ ਯੁੱਧ ਤੋਂ ਬਾਅਦ ਕ੍ਰਮਵਾਰ, ਸਮਾਜਕ ਇੰਜੀਲ ਅਤੇ ਨੀਓ-ਥੋਮਿਸਮ ਦੇ ਪ੍ਰੋਟੈਸਟੈਂਟ ਅਤੇ ਕੈਥੋਲਿਕ ਅੰਦੋਲਨਾਂ ਨੇ ਕ੍ਰਿਸ਼ਚੀਅਨ ਡੈਮੋਕਰੇਸੀ ਨੂੰ ਰੂਪ ਦੇਣ ਵਿੱਚ ਤਕੜੀ ਭੂਮਿਕਾ ਨਿਭਾਈ।  ਈਸਾਈ ਲੋਕਤੰਤਰ ਯੂਰਪ ਅਤੇ ਲਾਤੀਨੀ ਅਮਰੀਕਾ ਵਿੱਚ ਪ੍ਰਭਾਵਸ਼ਾਲੀ ਹੈ, ਹਾਲਾਂਕਿ ਇਹ ਵਿਸ਼ਵ ਦੇ ਹੋਰ ਹਿੱਸਿਆਂ ਵਿੱਚ ਵੀ ਮੌਜੂਦ ਹੈ। 

ਅਮਲ ਵਿੱਚ, ਕ੍ਰਿਸ਼ਚੀਅਨ ਡੈਮੋਕਰੇਸੀ ਨੂੰ ਅਕਸਰ ਸੱਭਿਆਚਾਰਕ, ਸਮਾਜਿਕ ਅਤੇ ਨੈਤਿਕ ਮੁੱਦਿਆਂ ਤੇ ਕੇਂਦਰ ਤੋਂ ਸੱਜੀ ਮੰਨਿਆ ਜਾਂਦਾ ਹੈ, ਅਤੇ ਇਹ ਸਮਾਜਕ ਰੂੜ੍ਹੀਵਾਦ ਦੀ ਸਮਰਥਕ ਹੈ, ਪਰ ਇਸਨੂੰ "ਆਰਥਿਕ ਅਤੇ ਕਿਰਤ ਦੇ ਮੁੱਦਿਆਂ, ਨਾਗਰਿਕ ਅਧਿਕਾਰਾਂ ਅਤੇ ਵਿਦੇਸ਼ੀ ਨੀਤੀ ਅਤੇ ਵਾਤਾਵਰਣ ਦੇ ਸੰਬੰਧ ਵਿੱਚ" ਕੇਂਦਰ ਤੋਂ ਖੱਬੀ ਮੰਨਿਆ ਜਾਂਦਾ ਹੈ।     ਇਸਦੇ ਵਿੱਤੀ ਰੁਖ ਦੇ ਸੰਬੰਧ ਵਿੱਚ, ਕ੍ਰਿਸ਼ਚੀਅਨ ਡੈਮੋਕਰੇਸੀ ਸਮਾਜਿਕ ਮਾਰਕੀਟ ਆਰਥਿਕਤਾ ਦੀ ਵਕਾਲਤ ਕਰਦੀ ਹੈ।

ਵਿਸ਼ਵ-ਵਿਆਪੀ ਪਧਰ ਤੇ, ਬਹੁਤ ਸਾਰੀਆਂ ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਪਾਰਟੀਆਂ ਸੈਂਟਰਿਸਟ ਡੈਮੋਕਰੈਟ ਇੰਟਰਨੈਸ਼ਨਲ ਦੀਆਂ ਅਤੇ ਕੁਝ ਇੰਟਰਨੈਸ਼ਨਲ ਡੈਮੋਕਰੈਟ ਯੂਨੀਅਨ ਦੀਆਂ ਮੈਂਬਰ ਹਨ। ਪ੍ਰਮੁੱਖ ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਪਾਰਟੀਆਂ ਦੀਆਂ ਉਦਾਹਰਣਾਂ ਵਿੱਚ ਕ੍ਰਿਸ਼ਚੀਅਨ ਡੈਮੋਕਰੇਟਿਕ ਯੂਨੀਅਨ ਆਫ ਜਰਮਨੀ, ਆਸਟ੍ਰੀਅਨ ਪੀਪਲਜ਼ ਪਾਰਟੀ, ਆਇਰਲੈਂਡ ਦੀ ਫਾਈਨ ਗੇਲ, ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਪਾਰਟੀ ਆਫ ਚਿਲੀ, ਅਰੂਬਨ ਪੀਪਲਜ਼ ਪਾਰਟੀ, ਡੱਚ ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਅਪੀਲ, ਸਵਿਟਜ਼ਰਲੈਂਡ ਦੀ ਕ੍ਰਿਸ਼ਚੀਅਨ ਡੈਮੋਕਰੇਟਿਕ ਪੀਪਲਜ਼ ਪਾਰਟੀ ਅਤੇ ਸਪੈਨਿਸ਼ ਪੀਪਲਜ਼ ਪਾਰਟੀ ਸ਼ਾਮਲ ਹਨ।

ਅੱਜ, ਬਹੁਤ ਸਾਰੀਆਂ ਯੂਰਪੀਅਨ ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਪਾਰਟੀਆਂ ਯੂਰਪੀਅਨ ਪੀਪਲਜ਼ ਪਾਰਟੀ ਨਾਲ ਜੁੜੀਆਂ ਹੋਈਆਂ ਹਨ। ਯੂਰਪੀਅਨ ਪੱਖੀ ਈਪੀਪੀ ਦੀ ਤੁਲਨਾ ਵਿੱਚ ਨਰਮ ਯੂਰੋਸੈਪਟਿਕ ਵਿਚਾਰਾਂ ਵਾਲੇ ਯੂਰਪ ਵਿੱਚ ਕੰਜ਼ਰਵੇਟਿਵ ਅਤੇ ਸੁਧਾਰਵਾਦੀ ਗੱਠਜੋੜ ਦੇ, ਜਾਂ ਵਧੇਰੇ ਸੱਜੇ-ਪੱਖੀ ਯੂਰਪੀਅਨ ਈਸਾਈ ਰਾਜਨੀਤਿਕ ਅੰਦੋਲਨ ਦੇ ਮੈਂਬਰ ਹਨ। ਦੋਨੋਂ ਅਮਰੀਕੀ ਮਹਾਦੀਪਾਂ ਵਿੱਚ ਬਹੁਤ ਸਾਰੀਆਂ ਕ੍ਰਿਸ਼ਚੀਅਨ ਡੈਮੋਕਰੈਟਿਕ ਪਾਰਟੀਆਂ, ਕ੍ਰਿਸ਼ਚਨ ਡੈਮੋਕਰੇਟ ਆਰਗੇਨਾਈਜੇਸ਼ਨ ਆਫ਼ ਅਮੈਰੀਕਾ ਨਾਲ ਸੰਬੰਧਿਤ ਹਨ।

ਹਵਾਲੇ

ਸ਼੍ਰੇਣੀ:ਸਿਆਸੀ ਵਿਚਾਰਧਾਰਾਵਾਂ